ಕಳೆದ 2006-2008ರಲ್ಲಿ ಅಮೆರಿಕನ್ ಕಮ್ಯೂನಿಟಿ ಸರ್ವೇ ನಡೆಸಿದ ಸಮೀಕ್ಷೆಯ ಪ್ರಕಾರ, ಜನಾಂಗಗಳನ್ನು ಆಧರಿಸಿದ ಸಂಯೋಜನೆಗಳು ಈ ರೀತಿಯಾಗಿವೆ:



ಮಿನ್ನಿಯಾಪೋಲಿಸ್ ಒಂದು ದೊಡ್ಡ ಆಫ್ರಿಕನ್ ಅಮೆರಿಕನ್ ಸಮುದಾಯವನ್ನು ಹೊಂದಿದೆ. ಅಮೇರಿಕನ್ ಕಮ್ಯೂನಿಟಿ ಸಮೀಕ್ಷೆ ಪ್ರಕಾರ, ಮಿನ್ನಿಯಾಪೋಲಿಸ್‌ನಲ್ಲಿ 62,520 ಕರಿಯರು ವಾಸಿಸುತ್ತಿದ್ದಾರೆ. ಮಿನ್ನೇಸೋಟದ ಜನಸಂಖ್ಯೆಯು ಸರಿಸುಮಾರು 4%ನಷ್ಟು ಆಫ್ರಿಕನ್ ಅಮೆರಿಕನ್ ಜನರನ್ನು ಒಳಗೊಂಡಿದೆ ಆದರೆ ಇವರು ಮಿನ್ನಿಯಾಪೋಲಿಸ್ ಜನಸಂಖ್ಯೆಯಲ್ಲಿ 17%ಗೂ ಅಧಿಕವಿದ್ದಾರೆ. ಮಿನ್ನಿಯಾಪೋಲಿಸ್ ಒಂದು ಗಣನೀಯ ಪ್ರಮಾಣದಲ್ಲಿ ಸ್ಥಳೀಯ ಅಮೆರಿಕನ್ ಸಮುದಾಯವನ್ನು ಹೊಂದಿದೆ, ಇವರಲ್ಲಿ ಪ್ರಮುಖವಾಗಿ ಚಿಪ್ಪೆವಾ ಜನಾಂಗದವರು ನೆಲೆಸಿದ್ದಾರೆ. ಚಿಪ್ಪೆವಾ ಜನಾಂಗದವರು ನಗರದ ಜನಸಂಖ್ಯೆಯಲ್ಲಿ ಸರಿಸುಮಾರು 1.0%ನಷ್ಟಿದ್ದಾರೆ. 5,983 ಅಮೇರಿಕಾದ ಮೂಲನಿವಾಸಿಗಳ ಪೈಕಿ 3,709 ಜನರು ಚಿಪ್ಪೆವಾ ಬುಡಕಟ್ಟಿನವರು. ಇದರ ಜೊತೆಯಲ್ಲಿ, ಈ ನಗರದಲ್ಲಿ ಸಿಯೋಕ್ಸ್ ಸಮುದಾಯವು ಒಂದು ಸಣ್ಣ ಪ್ರಮಾಣದಲ್ಲಿದೆ; ನಗರದಲ್ಲಿ ಸರಿಸುಮಾರು 847 ಸಿಯೋಕ್ಸ್ ಜನರಿದ್ದು, ಜನಸಂಖ್ಯೆಯಲ್ಲಿ 0.2%ನಷ್ಟು ಪ್ರಮಾಣದಲ್ಲಿದ್ದಾರೆ.

ಈ ನಗರವು ಒಂದು ಗಣನೀಯ ಪ್ರಮಾಣದಲ್ಲಿ ಏಶಿಯನ್ ಸಮುದಾಯವನ್ನು ಹೊಂದಿದೆ.
ಸರಿಸುಮಾರು 2,925 ಚೈನೀಸ್ ಅಮೆರಿಕನ್ನರು ಇಲ್ಲಿ ವಾಸಿಸುತ್ತಾರೆ, ಇವರು ಜನಸಂಖ್ಯೆಯ 0.8% ಪ್ರಮಾಣದಲ್ಲಿದ್ದಾರೆ. ನಗರದಲ್ಲಿ ಸುಮಾರು 2,000 ಇಂಡಿಯನ್ ಅಮೆರಿಕನ್ನರಿದ್ದಾರೆ, ಇವರು ಜನಸಂಖ್ಯೆಯ 0.6% ಪ್ರಮಾಣದಲ್ಲಿದ್ದಾರೆ. ವಿಯೆಟ್ನಾಮೀಸ್ ಅಮೆರಿಕನ್ನರು ಹಾಗು ಕೊರಿಯನ್ ಅಮೆರಿಕನ್ನರು 0.4%ನಷ್ಟು ತಲಾ ಜನಸಂಖ್ಯಾ ಪ್ರಮಾಣದಲ್ಲಿದ್ದಾರೆ. ಫಿಲಿಪಿನೋ ಹಾಗು ಜಪಾನೀಸ್ ಸಂತತಿಯ ಕೆಲವೇ ಕೆಲವರು ಈ ನಗರದಲ್ಲಿ ಕಂಡು ಬರುತ್ತಾರೆ. ನಗರದಲ್ಲಿ 603 ಫಿಲಿಪಿನೋ ಅಮೆರಿಕನ್ನರು ಹಾಗು 848 ಜಪಾನೀಸ್ ಅಮೆರಿಕನ್ನರಿದ್ದಾರೆ, ಇದು ತಲಾ ಜನಸಂಖ್ಯೆಯ 0.2%ನಷ್ಟು ಪ್ರಮಾಣವನ್ನಾಗಿಸಿದೆ.

ಹಿಸ್ಪಾನಿಕ್ ಹಾಗು ಲ್ಯಾಟಿನೋ ಜನಸಂಖ್ಯೆಯು ಪ್ರಧಾನವಾಗಿ ಮೆಕ್ಸಿಕನ್ ಜನರಿಂದ ಕೂಡಿದೆ. ಮೆಕ್ಸಿಕನ್ ಸಂತತಿಯ ಜನರು ಸರಾಸರಿ 21,741 ಸಂಖ್ಯೆಯಲ್ಲಿದ್ದು, ನಗರದ ಜನಸಂಖ್ಯೆಯಲ್ಲಿ 6.1%ನಷ್ಟಾಗುತ್ತಾರೆ. ನಗರದಲ್ಲಿ 958 ಪೋರ್ಟೊ ರಿಕನ್ಸ್ ಹಾಗು 467 ಕ್ಯೂಬನ್ ಜನರಿದ್ದಾರೆ, ಇವರು ಕ್ರಮವಾಗಿ ಜನಸಂಖ್ಯೆಯ 0.3% ಹಾಗು 0.1% ಪ್ರಮಾಣವನ್ನು ಹೊಂದಿರುತ್ತಾರೆ. ಇಲ್ಲಿ ಭಿನ್ನ ವಂಶಪರಂಪರೆಯನ್ನು ಹೊಂದಿರುವ 10,008 ಹಿಸ್ಪಾನಿಕ್ ಹಾಗು ಲ್ಯಾಟಿನೋ ಜನರಿದ್ದಾರೆ(ಮೆಕ್ಸಿಕನ್ಸ್, ಪೋರ್ಟೊ ರಿಕನ್ಸ್, ಹಾಗು ಕ್ಯೂಬನ್ನರನ್ನು ಹೊರತುಪಡಿಸಿ).

ಮಿನ್ನಿಯಾಪೋಲಿಸ್ ನಲ್ಲಿ 10,711 ಬಹುಜನಾಂಗೀಯ ವ್ಯಕ್ತಿಗಳಿದ್ದಾರೆ. ಕಪ್ಪು ಹಾಗು ಬಿಳಿಯ ತಲೆಮಾರಿನ 3,551 ಜನರು, ಜನಸಂಖ್ಯೆಯ 1.0%ನಷ್ಟು ಪ್ರಮಾಣದಲ್ಲಿದ್ದಾರೆ. ಬಿಳಿ ಹಾಗು ಸ್ಥಳೀಯ ಅಮೆರಿಕನ್ ಹುಟ್ಟಿನ ಜನರು 2,319 ಸಂಖ್ಯೆಯಲ್ಲಿದ್ದು, ಜನಸಂಖ್ಯೆಯ 0.6% ಪ್ರಮಾಣದಲ್ಲಿರುತ್ತಾರೆ. ಬಿಳಿ ಹಾಗು ಏಶಿಯನ್ ಹುಟ್ಟಿನ ಜನರು 1,871 ಸಂಖ್ಯೆಯಲ್ಲಿದ್ದು, ಜನಸಂಖ್ಯೆಯ 0.5%ನಷ್ಟು ಪ್ರಮಾಣದಲ್ಲಿದ್ದಾರೆ. ಅಂತಿಮವಾಗಿ, ನಿಗ್ರೋ ಹಾಗು ಅಮೆರಿಕನ್ ಹುಟ್ಟಿನ ಜನರು 885 ಸಂಖ್ಯೆಯಲ್ಲಿರುವುದರ ಜೊತೆಗೆ ಮಿನ್ನಿಯಾಪೋಲಿಸ್ ಜನಸಂಖ್ಯೆಯ 0.2% ಪ್ರಮಾಣದಲ್ಲಿರುತ್ತಾರೆ.

ಮಿನ್ನಿಯಾಪೋಲಿಸ್ ನ ಯುರೋಪಿಯನ್ ಅಮೇರಿಕನ್ ಸಮುದಾಯವು ಪ್ರಧಾನವಾಗಿಜರ್ಮನ್ ಹಾಗು ಸ್ಕ್ಯಾಂಡಿನೇವಿಯನ್ ಜನರಿಂದ ಕೂಡಿದೆ. ನಗರದಲ್ಲಿ 82,870 ಜರ್ಮನ್ ಅಮೆರಿಕನ್ನರಿದ್ದಾರೆ, ಇವರು ಜನಸಂಖ್ಯೆಯ ಐದನೇ ಒಂದು ಭಾಗದಿಂದ (23.1%)ಕೂಡಿರುತ್ತಾರೆ. ಸ್ಕ್ಯಾಂಡಿನೇವಿಯನ್ ಅಮೆರಿಕನ್ ಜನಸಂಖ್ಯೆಯು ಪ್ರಮುಖವಾಗಿ ನಾರ್ವೇಜಿಯನ್ ಹಾಗು ಸ್ವೀಡಿಶ್ ಜನರಿಂದ ಕೂಡಿದೆ. ನಾರ್ವೇಜಿಯನ್ ಅಮೆರಿಕನ್ನರು 39,103 ಸಂಖ್ಯೆಯಲ್ಲಿದ್ದು, ಜನಸಂಖ್ಯೆಯ 10.9% ಪ್ರಮಾಣದಲ್ಲಿದ್ದಾರೆ; ಸ್ವೀಡಿಶ್ ಅಮೆರಿಕನ್ನರು 30,349 ಸಂಖ್ಯೆಯಲ್ಲಿದ್ದು, ನಗರದ ಜನಸಂಖ್ಯೆಯಲ್ಲಿ 8.5%ನಷ್ಟು ಪ್ರಮಾಣದಲ್ಲಿದ್ದಾರೆ. ನಗರದಲ್ಲಿ ಡ್ಯಾನಿಶ್ ಅಮೆರಿಕನ್ನರು ಬಹುಸಂಖ್ಯೆಯಲ್ಲಿಲ್ಲ; ನಗರದಲ್ಲಿ 4,434 ಡ್ಯಾನಿಶ್ ಅಮೆರಿಕನ್ನರಿದ್ದು, ಇವರು ಜನಸಂಖ್ಯೆಯ 1.3% ಪ್ರಮಾಣದಲ್ಲಿದ್ದಾರೆ. ನಾರ್ವೇಜಿಯನ್, ಸ್ವೀಡಿಶ್ ಹಾಗು ಡ್ಯಾನಿಶ್ ಅಮೆರಿಕನ್ನರು ಒಟ್ಟಾರೆಯಾಗಿ ಜನಸಂಖ್ಯೆಯ 20.7% ಪ್ರಮಾಣದಿಂದ ಕೂಡಿದ್ದಾರೆ. ಇದರರ್ಥ ಮಿನ್ನಿಯಾಪೋಲಿಸ್ ನ ಜನಸಂಖ್ಯೆಯಲ್ಲಿ ಜರ್ಮನ್ನರು ಹಾಗು ಸ್ಕ್ಯಾಂಡಿನೇವಿಯನ್ನರು ಒಟ್ಟಾರೆ 43.8% ಜನಸಂಖ್ಯಾ ಪ್ರಮಾಣದಲ್ಲಿದ್ದು, ಮಿನ್ನಿಯಾಪೋಲಿಸ್ ನಗರದ ಹಿಸ್ಪಾನಿಕ್ ಅಲ್ಲದ ಶ್ವೇತವರ್ಣೀಯ ಜನಸಂಖ್ಯೆಯಲ್ಲಿ ಅಧಿಕ ಪ್ರಮಾಣದಲ್ಲಿದ್ದಾರೆ. ನಗರದಲ್ಲಿ ಪ್ರಬಲವಾಗಿರುವ ಇತರ ಯುರೋಪಿಯನ್ ಅಮೇರಿಕನ್ ಜನಾಂಗೀಯ ಗುಂಪುಗಳಲ್ಲಿ ಐರಿಶ್ (11.3%), ಇಂಗ್ಲಿಷ್ (7.0%), ಪೋಲಿಷ್ (3.9%), ಹಾಗು ಫ್ರೆಂಚ್ (3.5%) ಸಂತತಿಯ ಗುಂಪುಗಳೂ ಸೇರಿವೆ.

ಡಕೋಟ ಬುಡಕಟ್ಟುಗಳು, ವಿಶೇಷವಾಗಿ ಮ್ಡೇವಕಂಟೋನ್ ಗಳು, 16ನೇ ಶತಮಾನದಷ್ಟು ಮುಂಚಿತವಾಗಿ ತಮ್ಮ ಪವಿತ್ರ ಸ್ಥಳವಾದ St. ಅಂತೋನಿ ಜಲಪಾತದ ಸಮೀಪ ನೆಲೆಗೊಂಡು ಶಾಶ್ವತ ನೆಲಸಿಗರೆನಿಸಿಕೊಂಡರು. ಇಸವಿ 1850ರ ದಶಕ ಹಾಗು 1860ರ ದಶಕದ ಸುಮಾರಿಗೆ ಹೊಸ ನೆಲಸಿಗರು ನ್ಯೂ ಇಂಗ್ಲೆಂಡ್, ನ್ಯೂಯಾರ್ಕ್, ಹಾಗು ಕೆನಡಾದಿಂದ ಮಿನ್ನಿಯಾಪೋಲಿಸ್ ನಗರಕ್ಕೆ ಆಗಮಿಸಿದರು, ಹಾಗು 1860ರ ದಶಕದ ಮಧ್ಯಭಾಗದ ಸುಮಾರಿಗೆ ಫಿನ್ಲ್ಯಾಂಡ್ ಹಾಗು ಸ್ಕ್ಯಾಂಡಿನೇವಿಯಾದ ವಲಸಿಗರು (ಸ್ವೀಡನ್, ನಾರ್ವೆ ಹಾಗು ಡೆನ್ಮಾರ್ಕ್ನ ಜನರು) ನಗರವನ್ನು ತಮ್ಮ ತವರೂರೆಂದು ಕರೆಯಲು ಪ್ರಾರಂಭಿಸಿದರು. ಮೆಕ್ಸಿಕೋ ಹಾಗು ಲ್ಯಾಟಿನ್ ಅಮೇರಿಕದಿಂದ ವಲಸೆ ಬಂದ ಕಾರ್ಮಿಕರೂ ಸಹ ನಗರದಲ್ಲಿ ಚೆದುರಿಹೋದರು. ನಂತರ, ಜರ್ಮನಿ, ಇಟಲಿ, ಗ್ರೀಸ್, ಪೋಲಂಡ್, ಹಾಗು ದಕ್ಷಿಣ ಹಾಗು ಪೂರ್ವ ಯುರೋಪ್ ನಿಂದಲೂ ವಲಸಿಗರು ಬಂದರು. ಈ ವಲಸಿಗರು ಈಶಾನ್ಯದ ನೆರೆಯ ಪ್ರದೇಶದಲ್ಲಿ ನೆಲೆಗೊಳ್ಳಲು ಒಲವು ತೋರಿದರು, ಈ ಪ್ರದೇಶವು ಇಂದಿಗೂ ಒಂದು ಜನಾಂಗೀಯ ವೈಶಿಷ್ಟ್ಯವನ್ನು ಉಳಿಸಿಕೊಳ್ಳುವುದರ ಜೊತೆಗೆ ವಿಶೇಷವಾಗಿ ಪೋಲಿಷ್ ಸಮುದಾಯಕ್ಕೆ ಹೆಸರುವಾಸಿಯಾಗಿದೆ. 1950ರ ದಶಕ ಹಾಗು 1960ರ ದಶಕದಲ್ಲಿ ದೊಡ್ಡ ಸಂಖ್ಯೆಯಲ್ಲಿ ಪಶ್ಚಿಮ ಉಪನಗರಗಳಲ್ಲಿ ನೆಲೆಯೂರುವುದಕ್ಕೆ ಮುಂಚೆ ರಷ್ಯಾ ಹಾಗು ಪೂರ್ವ ಯುರೋಪ್ ನ ಯಹೂದಿಗಳು ನಗರದ ಉತ್ತರ ಭಾಗದಲ್ಲಿ ಮುಖ್ಯವಾಗಿ ನೆಲೆಗೊಂಡಿದ್ದರು. ಏಷಿಯನ್ನರು ಚೀನಾ, ಫಿಲಿಫೈನ್ಸ್, ಜಪಾನ್, ಹಾಗು ಕೊರಿಯದಿಂದ ವಲಸೆ ಬಂದಿದ್ದರು. U.S. ಸರ್ಕಾರದ ಪ್ರತಿಷ್ಠಾಪಿಸುವಿಕೆಯ ಸಂದರ್ಭದಲ್ಲಿ ಎರಡು ಗುಂಪುಗಳು ಅಲ್ಪಾವಧಿಗೆ ನಗರದಲ್ಲಿ ನೆಲೆಗೊಂಡಿದ್ದವು: 1940ರ ದಶಕದ ಸುಮಾರಿಗೆ ಜಪಾನಿಯರು, ಹಾಗು 1950ರ ದಶಕದ ಸುಮಾರಿಗೆ ಅಮೇರಿಕಾದ ಮೂಲನಿವಾಸಿಗಳು ನೆಲೆಯೂರಿದ್ದರು. ಇಸವಿ 1970ರಲ್ಲಿ, ಏಷಿಯನ್ನರು ವಿಯೆಟ್ನಾಂ, ಲಾಓಸ್, ಕಾಂಬೋಡಿಯ, ಹಾಗು ಥೈಲ್ಯಾಂಡ್ ನಿಂದ ಏಷ್ಯನ್ನರು ನಗರಕ್ಕೆ ಆಗಮಿಸಿದರು. ಕಳೆದ 1990ರ ದಶಕದ ಪ್ರಾರಂಭದಲ್ಲಿ, ಒಂದು ದೊಡ್ಡ ಪ್ರಮಾಣದಲ್ಲಿ ಲ್ಯಾಟಿನೋ ಜನಸಂಖ್ಯೆಯು, ಹಾರ್ನ್ ಆಫ್ ಆಫ್ರಿಕಾದ, ವಿಶೇಷವಾಗಿ ಸೋಮಾಲಿಯದ ವಲಸಿಗರ ಜೊತೆಗೆ ನಗರಕ್ಕೆ ಆಗಮಿಸಿತು. ಮೆಟ್ರೋಪಾಲಿಟನ್ ಪ್ರದೇಶವು ವಲಸೆಗಾರರ ಒಂದು ದ್ವಾರವೆನಿಸಿದೆ. ಈ ಪ್ರದೇಶದಲ್ಲಿ 1990 ಹಾಗು 2000ದ ನಡುವಿನ ಅವಧಿಯಲ್ಲಿ ವಿದೇಶಿ-ಸಂಜಾತ ನಿವಾಸಿಗಳ ಸಂಖ್ಯೆಯಲ್ಲಿ 127%ನಷ್ಟು ಅಧಿಕಗೊಂಡಿದೆ.

ಕಳೆದ 2007ರಲ್ಲಿ U.S. ಜನಗಣತಿ ಬ್ಯೂರೋ ಅಂದಾಜಿನ ಪ್ರಕಾರ ಮಿನ್ನಿಯಾಪೋಲಿಸ್ ನ ಜನಸಂಖ್ಯೆಯು 377,392ರಷ್ಟಿದೆ. ಇದರಂತೆ 2000ದ ಜನಗಣತಿಗೆ ಹೋಲಿಸಿದಾಗ ಜನಸಂಖ್ಯಾ ಪ್ರಮಾಣದಲ್ಲಿ 1.4%ನಷ್ಟು ಇಳಿಕೆಯಾಗಿದೆ. ನಗರದ ಜನಸಂಖ್ಯೆಯು 1950ರವರೆಗೂ ಬೆಳವಣಿಗೆಯಾಗಿ, ಜನಗಣತಿಯು 521,718ರಷ್ಟಕ್ಕೆ ಏರಿತು ಹಾಗು ನಂತರದಲ್ಲಿ ಜನರು ಉಪನಗರಗಳಿಗೆ ಸ್ಥಳಾಂತರಗೊಂಡ ಹಿನ್ನೆಲೆಯಲ್ಲಿ ಜನ ಸಂಖ್ಯೆಯು 1990ರವರೆಗೂ ಕ್ಷೀಣಿಸಿತು. ಕಳೆದ 2006ರ ಜನಗಣತಿಯ ಪ್ರಕಾರ U.S. ನಗರಗಳಲ್ಲಿ ಮಿನ್ನಿಯಾಪೋಲಿಸ್ ನಗರವು 12.5% ಪ್ರಮಾಣದೊಂದಿಗೆ ವಯಸ್ಕರ ಜನಸಂಖ್ಯೆಯಲ್ಲಿ ಸಲಿಂಗಕಾಮಿ, ಸಲಿಂಗಕಾಮಿನಿ, ಅಥವಾ ಉಭಯಲಿಂಗಿ ಜನರನ್ನು ಹೊಂದಿ ಶೇಕಡಾವಾರು ನಾಲ್ಕನೇ ಅಗ್ರ ಸ್ಥಾನ ಹೊಂದಿದೆ. (ಸ್ಯಾನ್ ಫ್ರಾನ್ಸಿಸ್ಕೋ ನಗರದ ಹಿಂದಿನ ಸ್ಥಾನ ಹಾಗು ಸಿಯಾಟಲ್ ಹಾಗು ಅಟ್ಲಾಂಟ ನಗರಗಳಿಗಿಂತ ಸ್ವಲ್ಪಮಟ್ಟಿಗೆ ಹಿಂದಿನ ಸ್ಥಾನವನ್ನು ಪಡೆದಿದೆ).

ಜನಾಂಗ ಹಾಗು ಜನಾಂಗೀಯ ಅಲ್ಪಸಂಖ್ಯಾತರು ತಮ್ಮ ಬಿಳಿ ಸಮಸ್ಥಾನಿಕರಿಗಿಂತ ಶಿಕ್ಷಣದಲ್ಲಿ ಹಿಂದಿದ್ದಾರೆ, 42.0%ನಷ್ಟು ಪದವಿ ಪಡೆದ ಶ್ವೇತವರ್ಣೀಯರಿಗೆ ಹೋಲಿಸಿದರೆ ಕರಿಯರು 15.0% ಹಾಗು 13.0%ನಷ್ಟು ಹಿಸ್ಪಾನಿಕ್ಸ್ ಜನರು ಪದವಿಯನ್ನು ಪಡೆದಿದ್ದಾರೆ. ನಗರದ ಜೀವನ ಮಟ್ಟವು ಬಹಳ ದುಬಾರಿಯಾಗಿರುವುದರ ಜೊತೆಗೆ ಮಿಡ್ವೆಸ್ಟ್ ನ ಆದಾಯಗಳಲ್ಲಿ ಅತ್ಯಂತ ಅಧಿಕವಾಗಿದೆ, ಆದರೆ ಅಲ್ಪಸಂಖ್ಯಾತರ ನಡುವಣ ಮಧ್ಯಮ ಗೃಹ ಆದಾಯವು ಶ್ವೇತವರ್ಣೀಯರ ಆದಾಯಕ್ಕಿಂತ $17,000ಕ್ಕಿಂತ ಕಡಿಮೆ ಇದೆ. ಪ್ರಾದೇಶಿಕವಾಗಿ, ಅಲ್ಪಸಂಖ್ಯಾತ ನಿವಾಸಿಗಳ ನಡುವೆ ಮನೆಯ ಒಡೆತನವು ಶ್ವೇತ ವರ್ಣೀಯರಿಗೆ ಹೋಲಿಸಿದರೆ ಅದರ ಅರ್ಧದಷ್ಟಿದೆ. ಆದಾಗ್ಯೂ ಏಷಿಯನ್ನರ ಮನೆಗಳ ಮೇಲಿನ ಒಡೆತನವು ದುಪ್ಪಟ್ಟುಗೊಂಡಿದೆ. ಕಳೆದ 2000ದ ಗಣತಿಯ ಪ್ರಕಾರ, ಬಡತನ ರೇಖೆಯಡಿಯಲ್ಲಿ ಬಿಳಿಯರು 4.2%, ನಿಗ್ರೋಗಳು 26.2%, ಏಷಿಯನ್ನರು 19.1%, ಅಮೇರಿಕಾದ ಮೂಲನಿವಾಸಿಗಳು 23.2%, ಹಾಗು ಹಿಸ್ಪಾನಿಕ್ ಗಳು 18.1% ಪ್ರಮಾಣದಲ್ಲಿದ್ದಾರೆ.

ಭೂವಿವರಣೆ ಹಾಗು ಹವಾಮಾನ
ಕ್ರೀಡೆಗಳು
ಜನಸಂಖ್ಯಾಶಾಸ್ತ್ರ
ಉದ್ಯಾನವನಗಳು ಹಾಗು ಮನರಂಜನೆ